de snyder folk 

I april måned kontaktede jeg Telenor for at få Bredbånd i mit sommerhus.
De lovede at der bare lige skulle en tekniker forbi og jeg derefter ville have bredbånd inden for et par uger. Med hensyn til regningen lovede de at sende den til mig på mail. 

I løbet af et par dage fik jeg en dato, for teknikerbesøg, som skulle komme et par uger senere. 
Da dagen for teknikerbesøg oprandt, ventede jeg forgæves hele dage og ringede tul sidst til dem. De beklagede meget men kunne ikke finde mig i systemet og lavede derfor en ny teknikertid, et par uger frem i tiden.
Et par dage inden teknikerdage oprandt, kom der dog et brev til mig om at teknikertiden var flyttet frem fra onsdag til tirsdag. Dagen oprandt og en dygtig tekniker fik hurtigt mit berdbånd til at fungere. 
Problemet opstod dog om onsdagen da jeg kom til sommerhuset efter arbejde og fandt en seddel i postkassen, hvor der stod at jeg havde haft besøg at tekniker og han havde AFMONTERET bredbåndet. 
En opringning til Telenor belyste at der var sket en fejl og der ville komme en ny tekniker og slutte bredbåndet til om et par uger. 
Igen gentog historien fra første gang sig, og de kunne slet ikke finde mig i deres system og oprettede derfor endnu en teknikertid, et par uger fremme. 
Kort sagt gik der 11 uger fra bestilling til jag havde et fungerende bredbånd i mit sommerhus. 

Så var der regningerne som kom i brevform, på trods af en klar aftale om at de skulle komme på mail. 
Der var for det første regning på 3 bredbåndsabonnementer, og derudover et gebyr i hver regning på 49,95kr, for ”regning i brevform”, hvilet jo ærgrede mig da der jo var aftalt det skulle være på mail. 

En opringning til telenor kunne så kaste lys over at der var sket en fejl og jeg bare skulle se bort fra det, og kun betale en regning, så skulle de nok få styr på det.
Et par uger efter kom der så ”kun” 2 regninger, på bredbånd, men til gengæld en uspecificeret regning. 
Igen ringede jeg til dem og da de ikke kunne se hvad den uspecificerede regning skulle dække, måtte jeg se bort fra den, og de ville få styr på den ekstra bredbånd-regning.

Der er nu gået flere måneder og der kommer stadig regninger på brev, hvoraf jeg naturligvis kun betaler 1 bredbånd-abonnement. Nu er vi naturligvis derhenne hvor der vælter rykkergebyrer på regningerne så de vokser ret hurtigt. Efter ret mange telefonsamtaler, hvor de har lovet at få styr på regningerne, må jeg bare sande at det de lover i telefonerne generelt er direkte løgn. 

Derfor prøvede jeg at sende en mail til dem.
Den 29-10-2015, sendte jeg, og modtog svar fra dem den 05-11-2015, hvor de skrev: ”Tak for din henvendelse, jeg har krediteret rykkeren”. Desværre viste det sig som sædvanligt med Telenor at være direkte løgn, og et par uger efter kom rykkerne ind som de plejede. 

Jeg prøvede igen at sende en mail til dem den 30-11-2015, som de med autosvar bekræftede at have modtaget. Det er nu et par uger siden og jeg har intet hørt fra dem. 

Imidlertid er der nu kommet noget tekst med den sidste regning der hidtil har været uspecificeret. Der står: Din telefon er nu blevet lukket”, og så noget med hvordan man skal betale for at få den åbnet igen. Det er jo lidt underligt at Telenor sender mig en telefonregning når jeg nu aldrig har haft en telefon ved dem. Jeg må derfor antage at de har sendt mig denne regning, men alle rykkergebyrer for at snyde mig. Kan i den forbindelse for øvrigt oplyse at jeg, som rejsemontør, har firmatelefon som ikke har noget med Telenor at gøre, og den naturligvis fortsat fungere upåklageligt. 
Kort sagt har Telenor sendt mig en regning som ikke er for noget som helst, og den er nu kørt op til et ret stort beløb. Hvis jeg havde været så dum at betale denne regning ville jeg naturligvis have følt mig bedraget.

Så er der den der dobbelt betaling de kræver for bredbåndet. Jeg betaler naturligvis kun for en forbindelse, og da jeg ikke har betalt den anden, på trods af at de i telefonen indrømmer den er en fejl, har de nu lukket for bredbåndet. 
Jeg formoder at de har sendt mig dobbelt regning fordi de aktivt har villet snyde mig til at betale dobbelt pris for bredbåndet. Den kendsgerning at regningerne forsat kommer pr. brev, som de kassere 49,95kr for pr. gang, fortæller mig ligeledes de vil snyde mig til at betale dette gebyr. 

Alt dette skete i 2015, hvor jeg også endegyldigt kom ud af Telenor (troede jeg).
Nu i 2016 er der så begyndt at komme inkasso på et eller andet som skal betales fra Telenor.
Efter gentagende henvendelser til Telenor, som ikke kan forklare mig hvad regningerne er for, og i det hele taget ikke vil tale med mig, kommer der stadig mere og mere på inkassoen hver måned.

Jeg har mig bekendt intet økonomisk udestående med Telenor, og da de jo heller ikke kan forklare hvad det skulle være for, nægter jeg naturligvis at betale. Enhver kan jo komme ud af det blå og påstå jeg skylder dem penge.
Jeg ved ikke hvem der ejer Telenor, men noget tyder på det er mafiaen som så uddeler dummebøder.
Poltiet bør gå ind og se nærmere på den flok forbrydere.

Mit råd til alle der overvejer Telenor er derfor
Hold jeg fra den flok forbrydere, find et andet selskab som bliver drevet på et seriøst grundlag.